b'\n_START_ARTICLE_\nRe\xc4\x8dna jegulja\n_START_SECTION_\n\xc5\xbdivljenjski cikel\n_START_PARAGRAPH_\nSvoje \xc5\xbeivljenje re\xc4\x8dna jegulja za\xc4\x8dne kot li\xc4\x8dinka v Sarga\xc5\xa1kem morju, ki je pet tiso\xc4\x8d kilometrov oddaljeno od Evrope. Li\xc4\x8dinka, zaradi delovanja zalivskega toka pride v treh letih v Evropo. Nekaj mesecev preden prispe v Evropo, postane li\xc4\x8dinka kraj\xc5\xa1a in cilindri\xc4\x8dne oblike. Ko prispe v obalne vode, se napoti v izliv reke, kjer nekaj \xc4\x8dasa veliko je in dobi temen pigment in rumen trebuh (rumena jegulja). Nato se preseli v potok, jezero ali ribnik, kjer ostane nekaj let. Tudi tu se obilno prehranjuje in raste. Ko je stara pribli\xc5\xbeno sedem do petnajst let se \xc5\xa1e zadnji\xc4\x8d preobrazi. Njen trebuh postane srebrn, glava koni\xc4\x8dasta, o\xc4\x8di se pove\xc4\x8dajo, zato vidi tudi v globini vode (srebrna jegulja). Nato se pono\xc4\x8di odpravi po reki do morja, da prispe v Sarga\xc5\xa1ko morje, kjer se pari in odlo\xc5\xbei jaj\xc4\x8deca. Iz jaj\xc4\x8dec se razvijejo nove li\xc4\x8dinke, odrasle jegulje pa po drstenju poginejo.\n_START_SECTION_\nPrehranjevanje\n_START_PARAGRAPH_\nNa lov se re\xc4\x8dna jegulja odpravi zve\xc4\x8der ali pono\xc4\x8di. Lovi na dnu jezera ali reke nevreten\xc4\x8darje, rake, rakovice, ribe in \xc5\xbeabe. Ko se jegulja obarva srebrno, se neha prehranjevati. Prehranjevalni organi zakrnijo, da naredijo prostor spolnim organom. Vse \xc4\x8das, ko se jegulja odpravi nazaj v Sarga\xc5\xa1ko morje \xc5\xbeivi od ma\xc5\xa1\xc4\x8dobnih rezerv pod ko\xc5\xbeo. Teh zalog je toliko, da jegulja brez te\xc5\xbeav tja prispe.'